ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1996 σχετικά με τη χρηματοδοτική συνεισφορά της Κοινότητας για την εξάλειψη της ψευδοπανώλης των πτηνών στη Σουηδία (96/739/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3 και το άρθρο 4 παράγραφος 2, Εκτιμώντας: ότι στη Σουηδία εμφανίστηκαν το 1995 κρούσματα ψευδοπανώλης των πτηνών 7 ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες 7 ότι, μόλις έγινε η επίσημη διάγνωση της ψευδοπανώλης των πτηνών, οι αρχές της Σουηδίας έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ 7 ότι οι αρχές της Σουηδίας κοινοποίησαν αυτά τα μέτρα 7 ότι πληρούνται οι όροι για τη χρηματοδοτική συνδρομή της Κοινότητας 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η Σουηδία μπορεί να λάβει τη χρηματοδοτική συνδρομή της Κοινότητας για τα κρούσματα της ψευδοπανώλης των πτηνών που εμφανίστηκαν το 1995. Η χρηματοδοτική συνεισφορά της Κοινότητας είναι: - το 50 % των δαπανών που πραγματοποίησε η Σουηδία για να αποζημιώσει τον ιδιοκτήτη για τη θανάτωση και την καταστροφή των πουλερικών και των προϊόντων των πουλερικών, - το 50 % των δαπανών που πραγματοποίησε η Σουηδία για τον καθαρισμό και την απολύμανση της εκμετάλλευσης και του εξοπλισμού της, - το 50 % των δαπανών που πραγματοποίησε η Σουηδία για να αποζημιώσει τον ιδιοκτήτη για την καταστροφή των μολυσμένων ζωοτροφών και του μολυσμένου εξοπλισμού. Άρθρο 2 1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων. 2. Τα στοιχεία που αναφέρονται στην παράγραφο 1 διαβιβάζονται από τη Σουηδία το αργότερο έξι μήνες μετά την κοινοποίηση της παρούσας απόφασης. 3. Ωστόσο είναι δυνατόν να χορηγηθεί στη Σουηδία, κατόπιν αιτήσεώς της, προκαταβολή ύψους 1 000 000 Ecu. Άρθρο 3 Η παρούσα απόφαση απευθύνεται στο Βασίλειο της Σουηδίας. Βρυξέλλες, 3 Δεκεμβρίου 1996.

[Source: multi_eurlex | Tokens: 2228]